Lola Rodríguez (aktorea)

Lola Rodríguez Díaz (Las Palmas Kanaria Handikoa, Kanariak, 1998ko azaroaren 26a) kanariar modeloa, aktorea eta LGBT aktibista da.

2020an Veneno. Vida y muerte de un icono telesailean Valeria Vegasen papera antzeztu zuen.

Biografia 
Lola Rodríguez Díaz Kanaria Handian (Espainia) jaio zen 1998ko azaroaren 26an. Hamaika urterekin ofizialki onartu zen emakume gisa, eta gurasoen laguntzarekin, hamahiru urterekin hasi zuen trantsizio-prozesua. Psikologia ikasi zuen Madrilgo Unibertsitate Autonomoan, eta hori interpretazioarekin uztartzen du. 

2015. urtean, Kanaria Handiko Las Palmasko Inauterietako Erregina izateko adin txikiko lehen transgenero hautagaia izan zen La vida es bella fantasiarekin, La Palmako Kabildoak babestuta, eta  2005ean hautagaia izan zenIsabel Torresen ildotik. Lolak laugarren ohorezko dama lortu zuen. Urte horretan bertan, Kanaria Handiko Las Palmaseko LGTB harrotasunaren manifestazioan parte hartu zuen, eta hitzaldi bat irakurri zuen. 2018an, Madrilgo LGBT Harrotasunaren ospakizuna zela eta, programatutako ekitaldien artean, Amsterdam Rainbow Dress izeneko soineko bat jantzi zuen, LGBT taldeko kide izatea legez kanpokoa den herrialdeetako banderekin egina. Arropa hori Valentijn de Hinghek eraman zuen 2016. urtean.

Aktore lana 
Telesail batean egin zuen lehen lanean protagonista izan zen Atresmediako Venenon. Javier Ambrossik eta Javier Calvok sortu zuten Cristina, La Venenoren bizitzari buruz, eta Valeria Vegas gazte baten papera egin zuen . Gainera, Atresplayer Premium-en  bost emakume transgeneroren bizitzari buruzko Ellas dokumental berezian agertu zen.

2021ean, lehen aldiz estreinatu zen zineman, Fernando Colomoren eskutik, Poliamor para principiantes filmean. María Pedraza, Karra Elejalde eta Toni Acostarekin partekatu zuen protagonismoa. Urte horretan bertan iragarri zen Netflix Bienvenidos a Edén telesailean, Amaia Salamanca, Begoña Vargas eta Ana Menarekin batera.

Filmografia

Zinema

Telesaila

Musika bideoak

Erreferentziak

Kanpo estekak 

 Lola Rodríguez en Internet Movie Database (ingelesez).

 Lola Rodríguez, Inauterietako Erregina izateko hautagaia (argazkiak)

 Lagun eta ezagunen elkarrizketa (RTVEren gutuna)
 Elkarrizketa El Correon

 Dokumental biografikoa YouTuben

Espainiako emakume aktoreak
Espainiako modeloak
Emakumezko aktore transexual eta transgeneroak
LGBT ekintzaileak
Las Palmas Kanaria Handiko jendea